**„eTwinning“ projektai 2021-2022 m.m.**

**Projekto tikslas** – Europos mokytojams ir mokiniams kurti bendrus projektus, tobulėti ir bendradarbiauti virtualioje erdvėje.

Raseinių r. Viduklės Simono Stanevičiaus gimnazija į „eTwinning“ projektinę veiklą įsijungė 2021-2022 m. m. Įstaigoje dirba 60 pedagoginių darbuotojų. Iš jų 2 yra užsiregistravę www.etwinning.net ir dalyvauja projektuose. 2021-2022 m. m įgyvendinome 3 „eTwinning“ projektus. 2 nacionalinius „Esu lietuvis“ ir „STEAM ruduo“ bei tarptautinį „Lietuvai - 104 maži žingsneliai (104 small steps for Lithuania)“. Visi 3 projektai buvo pateikti Nacionalinei paramos organizacijai (NPO) ir įvertinti nacionaliniais kokybės ženkleliais.

**Ikimokyklinio ugdymo vaikai**

Raseinių r. Viduklės Simono Stanevičiaus gimnazijos ikimokyklinio ugdymo „Spalviukų“ grupės ugdytiniai su savo mokytoja Jolita dalyvavo respublikiniame „eTwinning“ projekte „STEAM RUDUO“. Vaikai veikdami STEAM veiklose tyrinėjo rudens požymius per technologijas, inžineriją, meną ir matematiką. Eksperimentavo tyrinėdami rudens savybes. Tobulino matematinius įgūdžius skaičiuodami rudens gėrybes. Panaudodami gamtinę medžiagą lavino savo kūrybiškumą, saviraišką bei kitus gebėjimus.

<https://www.youtube.com/watch?v=rt4NRICA1LE>

Raseinių r. Viduklės Simono Stanevičiaus gimnazijos ikimokyklinio ugdymo skyriaus „Spalviukų“ grupė dalyvaudami tarptautiniame ikimokyklinio ir priešmokyklinio amžiaus vaikų tautiškumo projekte „LIETUVAI - 104 MAŽI ŽINGSNELIAI“ sveikina savo brangią šalį. Projekto uždavinys: Dalyvauti projekte ,,Lietuvai-104 maži žingsneliai“, atlikti įvairias veiklas. Projekto veikos: Susipažinti su projektu, skirtu Lietuvos gimtadieniui. Peržiūrėti jo medžiagą, kiekvienas nurodyti labiausiai patikusį logotipą, taip sudalyvaudami jo rinkimuose. Gaminti projekto ,,Lietuvai-104 maži žingsneliai“ bėgimui korteles. Ruošti savo šaliai gimimo dienos sveikinimą, gaminti tortą iš netradicinių priemonių.

<https://www.youtube.com/watch?v=2RAsh26CmkE>

**Pradinių klasių mokiniai**

Lietuvos pradinukai susivienijo bendrai „eTwinning“ projekto ,,ESU LIETUVIS“ veiklai. Pilietiškumo projekte dalyvauja idėjos sumanytojai, Telšių pradinukai, prie jų prisideda Raseinių, Kėdainių, Tauragės, Kretingalės, Kybartų, Klaipėdos, Jonavos ir Viduklės 3a klasės mokiniai ir jų mokytojai. Projekto tikslas skiepyti pilietiškumo pradmenis ir nuostatas, atitinkančias vaikų amžių, siekti, kad mokiniai aktyviai dalyvautų savo šalies gyvenime, didžiuotųsi Lietuva ir jos žmonėmis. Kiekvieną mėnesį projekto dalyviai atliks vis naujas užduotis: įsimins svarbiausias Lietuvos valstybines šventes, suvoks jų prasmę, gebės atpažinti ir apibūdinti valstybės simbolius, žymius Lietuvos žmones.

Šis projektas paskatins mokinius ne tik geriau pažinti savo šalį, jos gamtą, istoriją, žymius Lietuvos žmones, bet bus puiki galimybė susipažinti su kitais Lietuvos pradinukais. Prasmingos pilietiškumo veiklos padės sustiprinti žinias ir draugystę.

<https://www.youtube.com/watch?v=4NBvJbxXoVY>

Projektus įgyvendinę mokytojai (mokytojų ir mokinių susirinkimuose, tėvams susirinkime nuotoliniu būdu) pristatė projekto idėją, tikslus, eigą ir laukiamus rezultatus. Supažindino su tarptautinių „eTwinning“ projektų teikiamomis galimybėmis, tiek juos rengiant ir įgyvendinant, tiek tampant projektų partneriais.

Viešindami projektus, jų metu įgyvendinamas veiklas skelbė socialinių tinklų grupėse, rajoninėje spaudoje, gimnazijos interneto svetainėje.